4. pielikums
Iepirkuma ID Nr. RSU 2025/135/AK 
nolikumam
LĪGUMS PROJEKTS
Līgums Nr. ______________
Sportistu sporta formu iegāde
		

Rīgā, 				                    Dokumenta parakstīšanas datums ir pēdējā pievienotā 
                                                                   droša elektroniskā paraksta un tā laika zīmoga datums

Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam ,,Energopārvaldības sistēmas. Prasības un lietošanas norādījumi”) ____ (Amats) _____ (Vārds Uzvārds) personā, kurš rīkojas atbilstīgi ______________ (pārstāvības pamats –pilnvara, rīkojums u.c.) (turpmāk – Pircējs), no vienas puses,
un
______ “___________________”____ (Amats) _____ (Vārds Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums u.c.) (turpmāk – Pārdevējs), no otras puses (abi kopā turpmāk – Puses),
pamatojoties uz atklāta konkursa “Sportistu sporta formu iegāde” (identifikācijas Nr. RSU 2025/135/AK) (turpmāk – Iepirkums) rezultātiem, noslēdz šādu pirkuma līgumu (turpmāk – Līgums):
1. Līguma priekšmets
1.1. Pircējs pērk un Pārdevējs pārdod un piegādā Pircējam sublimētas sporta spēļu formas, saskaņā ar tehnisko specifikāciju/tehnisko un finanšu piedāvājumu (turpmāk – Preces), kas tiek noformēts un pievienots Līgumam kā tā pielikums un ir neatņemama Līguma sastāvdaļa.
1.2. Pārdevējs Līguma izpildi veic ar saviem tehniskajiem līdzekļiem, personāla un citiem nepieciešamajiem resursiem. 
1.3. Pircējs Līguma ietvaros iegādājas Preces pēc nepieciešamības un nav saistīts ar konkrētu pasūtījuma apjomu. Pircējam nav pienākums pasūtīt visas tehniskajā specifikācijā norādītās Preces, ja šāda nepieciešamība Līguma ietvaros nerodas.
1.4. Pircējs Līguma ietvaros ir tiesīgs pasūtīt citas līdzīgas/līdzvērtīgas preces, kas nav norādītas Līguma pielikumā, un kuru nepieciešamību uz Līguma slēgšanas dienu nevar paredzēt, ar nosacījumu, ka šādi iegādājamo preču vērtība nepārsniedz 10% no Līguma 2.1.punktā noteiktās līgumcenas. Tādā gadījumā Pārdevējs norāda cenu, ņemot vērā līdzīgu/līdzvērtīgu preču cenas, tirgū noteikto un ievērojot samērīgumu. Pircējs ir tiesīgs lūgt Pārdevējam iesniegt cenu pamatojošu informāciju.   
1.5. Gadījumā, ja Līguma saskaņošanas vai tā izpildes laikā ražotājs pārtrauc Preču ražošanu vai piegādi, par ko Pārdevējs var uzrādīt Pircējam ražotāja, autorizētā pārstāvja vai citas atbildīgas institūcijas vai komersanta apliecinājumu, Pārdevējs, saņemot iepriekšēju Pircēja akceptu, var piegādāt līdzvērtīgu vai labāku preci (piemēram, jaunāku modeli). Pārdevējs šādā gadījumā nodrošina, ka Preces atbilst visām Līguma prasībām, tehniskajā specifikācijā noteiktajam un parametri nav sliktāki kā Līgumā (atbilstību šādos gadījumos nosaka, rakstiski saskaņojot ar Pircēju), garantijas termiņš nav mazāks, cenas netiek paaugstinātas, kā arī tiek ievēroti visi pārējie Līguma nosacījumi. 
2. Līgumcena un norēķinu kārtība
2.1. Cena par Preču vienībām ir atbilstoša Iepirkumā iesniegtajam Pārdevēja finanšu piedāvājumam (pielikums) un pasūtījumu summa kopumā visā Līguma darbības laikā nepārsniegs EUR 41 322,00 EUR (četrdesmit viens tūkstotis trīs simti divdesmit divi euro, 00 centi) bez PVN (turpmāk – Līgumcena).
2.2. Papildus Līgumcenai Pircējs maksā PVN Latvijas Republikā spēkā esošajos normatīvajos aktos noteiktajā apmērā.
2.3. Ja saskaņā ar normatīvajiem aktiem turpmāk tiek grozīta PVN likme (Precei piemēro PVN) vai Pārdevējs tiek reģistrēts ar PVN apliekamo personu reģistrā (vai izslēgts no tā), Līgumcena (kā arī jebkuru Līgumā noteikto daļējo maksājumu apmērs vai Preces atsevišķu pozīciju cena) ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.
2.4. Līgumcenā ir iekļautas visas izmaksas, kas saistītas ar Līguma izpildi – Preču cenas, nodokļi un nodevas (izņemot PVN), Preču piegāde, minēto aktivitāšu realizācijai nepieciešamās transporta un palīgmateriālu izmaksas, kā arī izmaksas, kas ir saistītas ar ražošanu, komplektēšanu, garantijas saistību izpildi, Preču apmaiņu, ja tāda nepieciešama, u.c. izmaksas. 
2.5. Pircējs samaksu par Precēm veic atbilstīgi Pārdevēja izrakstītam rēķinam, kas ir pamats norēķinu veikšanai.
2.6. Pircējs (Pasūtītājs) pieņem no Pārdevēja strukturētu elektronisku rēķinu — rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt (strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu nosūtot uz  RSU e-adresi RSU EINVOICE@90000013771, pievienojot digitālo rēķinu (ar pielikumiem vai citiem darījumu apliecinošiem dokumentiem piem. PNA) arī lasāmā formātā (PDF). Gadījumā, ja kādu no pielikuma nevar pievienot un nosūtīt eAdresē, to nosūta uz RSU e-pastu  e-rekini@rsu.lv.
2.7. Pircējs samaksu par Preci veic ar pārskaitījumu uz Pārdevēja Līgumā norādīto bankas kontu 30 (trīsdesmit) dienu laikā pēc Pārdevēja izrakstīta rēķina un/ vai Preču pieņemšanas – nodošanas akta abpusējas parakstīšanas. Izrakstot rēķinu, tajā obligāti jānorāda Līguma numurs, datums un Pircēja Līguma kontaktpersona, pretējā gadījumā Pircējs ir tiesīgs, bez soda sankciju piemērošanas, kavēt šajā punktā noteikto maksājumu termiņu.
2.8. Par samaksas dienu tiek uzskatīta diena, kad Pircējs veicis pārskaitījumu uz Pārdevēja Līgumā norādīto kredītiestādes norēķinu kontu. Norēķinu konts var tikt mainīts tikai uz Pārdevēja iesniegtas un apstiprinātas informācijas pamata, atbilstoši Līguma 10.9. punkta nosacījumiem, slēdzot rakstveida vienošanos par grozījumiem Līgumā.
2.9. Ja Līgumā noteikto maksājumu veikšanas brīdī pastāv kāda Pārdevēja parāda saistība pret Pircēju, kas izriet no Līguma nosacījumu neizpildes, Pircējs ir tiesīgs to vienpusēji ieskaitīt, veicot norēķinus.

3. Preces pasūtīšana, piegāde un pieņemšana 
3.1. [bookmark: _Hlk98770543]Pārdevējs Preču piegādi Pircējam veic ne vēlāk kā 20 (divdesmit) darba dienu laikā no pasūtījuma veikšanas dienas, iepriekš ar Pircēja saskaņojot konkrētu Preču pieņemšanas – nodošanas vietu un laiku, ievērojot, ka Preču piegādei jānotiek darba dienās. Par pasūtījumu Līguma izpratnē uzskatāms Pircēja Līgumā noteiktās kontaktpersonas elektronisks (e-pasta) pieprasījums Pārdevēja Līgumā noteiktajai kontaktpersonai.
3.2. Puses, savstarpēji rakstveidā (e-pasta formātā) vienojoties, objektīvu apstākļu dēļ var pagarināt Preču piegādes termiņu, ja objektīvi radusies tāda nepieciešamība, tomēr tas nevar pārsniegt Līguma darbības termiņu, kas noteikts Līguma 10.1.punktā.
3.3. Preču piegādes vieta – Rīgas administratīvā teritorija. 
3.4. Precēm jābūt jaunām, nelietotām, pilnībā funkcionējošā stāvoklī, atbilstošai tehniskajai specifikācijai, Pircēja definētajām prasībām un veiktajam pasūtījumam.
3.5. Preču pieņemšana – nodošana tiek noformēta ar Preču pieņemšanas – nodošanas akta vai Pārdevēja izrakstīta rēķina, kas apliecina Preču pieņemšanu – nodošanu, abpusēju parakstīšanu. Pircējam no Preču saņemšanas dienas tiek atvēlētas 5 (piecas) darba dienas Preču atbilstības Līgumam un tā pielikuma izvērtēšanai. Ja Preču pieņemšanas – nodošanas ietvaros tiek konstatētas kādas neatbilstības Līguma un tā pielikuma noteikumiem, Pircējs par to rakstveidā informē Pārdevēju (nosūtot pretenziju vai fiksējot Preču pieņemšanas-nodošanas aktā/rēķinā) un Pārdevējam neatbilstības jānovērš bez papildus samaksas Pircēja noteiktajā termiņā. Pēc neatbilstību novēršanas Pircējs pieņem Preces atkārtoti abpusēji parakstot rēķinu vai Preču pieņemšanas – nodošanas aktu. Ja konstatētās neatbilstības nav iespējams novērst, Pircējam ir tiesīgs atteikties no konkrēto Preču pieņemšanas un neveikt Pārdevējam samaksu par attiecīgajām Precēm. 
3.6. Vienlaicīgi ar Precēm Pārdevējs nodod Pircējam visu Preču pavadošo dokumentāciju, izpilddokumentāciju (ar tulkojumu latviešu valodā) un garantijas dokumentāciju, ja tāda konkrētajām Precēm ir paredzēta.
3.7. Jautājumi par Preču atbilstību Līguma noteikumiem tiek risināti Pusēm savstarpēji vienojoties. Ja 2 (divas) nedēļas vienoties neizdodas, Pircējs ir tiesīgs pieaicināt ekspertu. Ja eksperta slēdziens apstiprina par pamatotu Pircēja viedokli, Pārdevējs ne tikai novērš attiecīgos trūkumus, bet arī Pircēja noteiktā termiņā un kārtībā sedz eksperta pieaicināšanas izmaksas.
3.8. Ar Pārdevēja izrakstīta rēķina un/vai Preču pieņemšanas – nodošanas akta abpusēju parakstīšanu, Pārdevēja piegādātās Preces tiek uzskatītas par atbilstošām Līgumā noteiktajām prasībām, un kalpo par pamatu norēķinu veikšanai ar Pārdevēju.
4. Pārdevēja saistības
4.1. Pārdevējs apņemas:
4.1.1. savlaicīgi piegādāt Preces, nododot tās Pircēja pārstāvim, iepriekš savstarpēji saskaņojot konkrētu piegādes laiku un vietu ar Līgumā norādīto Pircēja kontaktpersonu;
4.1.2. veikt Preču apdruku, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina augstu kvalitāti un atbilst Līguma un tā pielikuma prasībām;
4.1.3. [bookmark: _GoBack]ka Prece ir atbilstoša Pircēja izvirzītajām prasībām, Līguma nosacījumiem un Pircēja pasūtījumam un netiks ietvertas Krievijas Federācijas un Baltkrievijas Republikas izcelsmes preces un pēc Pasūtītāja pieprasījuma 5 (piecu) darba dienu laikā iesniegs preču izcelsmi apliecinošu dokumentāciju (piemēram, sertifikātus, tehnisko dokumentāciju, pavadzīmes, u.c.).
4.1.4. piegādāt Preces pilnā apjomā ar saviem resursiem, ierīcēm un darbaspēku, organizēt un veikt uzdevumus, kas nepieciešami Preču piegādei atbilstoši Līguma un tā pielikuma noteikumiem un normatīvajiem aktiem;
4.1.5. piegādāt Preces atbilstoši garantijas un ražotāja noteiktajām Preču transportēšanas prasībām. Ja Pārdevējs piegādā Preces neatbilstoši garantijas vai ražotāja noteiktajām transportēšanas prasībām, Pircējs šīs Preces nepieņem. Nepieciešamības gadījumā, pēc Pircēja pieprasījuma, Pārdevējam ir jāuzrāda attiecīga dokumentācija par ražotāja transportēšanas prasību ievērošanu Preču piegādes procesā (atbilstoši Preču specifikai, ievērojot speciālos noteikumus attiecībā uz Preču piegādi noteiktā temperatūrā, vidē, vielā, iepakojumā utt.);
4.1.6. bez papildu atlīdzības veikt izmaiņas un/vai papildinājumus gadījumā, ja tiek konstatētas neatbilstības Līguma vai tā pielikuma nosacījumiem;
4.1.7. pieņemt atpakaļ Preces gadījumā, ja tās neatbilst Līguma vai tā pielikuma nosacījumiem un neatbilstības nav iespējams novērst, atgriežot Pircējam atpakaļ veikto samaksu, ja tāda jau ir veikta;
4.1.8. Pircēja telpās un teritorijā ievērot Pircēja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, normatīvos aktus, kā arī uzņemties pilnu atbildību par minēto iekšējo un ārējo normatīvo aktu pārkāpumiem un to izraisītām sekām;
4.1.9. uzņemties pilnu atbildību par Pircējam un/vai trešajām personām nodarītajiem zaudējumiem;
4.1.10. pilnā apmērā segt Pircējam no Līguma izrietošo zaudējumu atlīdzināšanas un citu Pārdevēja maksājuma saistību administrēšanas un piedziņas izdevumus, kādi Pircējam rodas Pārdevēja vainas vai bezdarbības rezultātā;
4.1.11. nekavējoties pēc Pircēja pieprasījuma saņemšanas iesniegt ar Līguma izpildi saistīto informāciju (pārskatu);
4.1.12. nekavējoties ziņot Pircējam par tādiem apstākļiem Līguma izpildes gaitā, kas var ietekmēt un/vai aizkavēt Līgumā noteiktos izpildes termiņus vai kā citādi negatīvi ietekmēt Līguma izpildi;
4.1.13. nekavējoties, bet ne vēlāk kā 3 (trīs) darba dienu laikā rakstveidā informēt Pircēju, ja Līguma izpildes laikā: 
4.1.13.1. tiesā tiek ierosināta Pārdevēja maksātnespējas procesa, vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Pārdevēja likvidācijas procesa uzsākšanu; 
4.1.13.2. Pārdevēja saimnieciskā darbība tiek apturēta ilgāk par 2 (divām) nedēļām;
4.1.13.3. Pārdevējs tiek reģistrēts ar PVN apliekamo personu reģistrā vai izslēgts no tā (atsūtot Pircējam apliecības kopiju);
4.1.13.4. Pārdevējam tiek piemērotas, vai uz Līgumu ir attiecināmas – attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4.2. Pārdevējam ir tiesības:
4.2.1. ievērojot Līguma noteikumus, pieprasīt un saņemt no Pircēja visu nepieciešamo informāciju, materiālus, dokumentus un atbalstu, kas nepieciešama kvalitatīvai Līguma izpildei;
4.2.2. atbilstoši Līguma un normatīvo aktu noteikumiem saņemt samaksu par Precēm Līgumā noteiktajā kārtībā un apmērā.
4.3. Pārdevējs apliecina, ka Preču apdrukā un piegādē ievēros trešo personu tiesības, tādējādi nodrošinot Pircēju pret trešo personu prasījumiem.
4.4. Pārdevējam nav tiesību nodot Līguma vai tā daļas izpildi trešajām personām, izņemot gadījumus, ja Pārdevēju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
5. Pircēja saistības
5.1. Pircējs apņemas:
5.1.1. savlaicīgi veikt Līguma nosacījumiem un pasūtījumam atbilstošu Pārdevēja piegādāto Preču pieņemšanu;
5.1.2. veikt samaksu par kvalitatīvu, Līguma nosacījumiem un veiktajam pasūtījumam atbilstošu Preču piegādi Līgumā noteiktajos termiņos un kārtībā;
5.1.3. ciktāl tas ir atkarīgs no Pircēja, Pārdevējam nodrošināt pienācīgus apstākļus Preču piegādei, kā arī sniegt visu nepieciešamo informāciju, dokumentus, materiālus un atbalstu, kas nepieciešams kvalitatīvai Līguma izpildei, ja to nevar iegūt pats Pārdevējs;
5.1.4. informēt Pārdevēju par visiem apstākļiem, par iespējamiem vai paredzamiem kavējumiem, kas ietekmē vai var ietekmēt Līguma precīzu un pilnīgu izpildi.
5.2. Pircējam ir tiesības:
5.2.1. atbilstoši Līguma noteikumiem saņemt Līgumā noteiktās Preces;
5.2.2. dot Pārdevējam saistošus norādījumus par Līguma izpildi, kā arī izvirzīt pretenziju Pārdevējam vai atteikties no Preču pieņemšanas un/vai Preču pieņemšanas – nodošanas akta parakstīšanas, ja Precēm ir novērojami bojājumi vai citas neatbilstības;
5.2.3. kontrolēt un pārbaudīt Līguma izpildes gaitu, saņemt informāciju, dokumentāciju, skaidrojumus par izpildes gaitu, kā arī par apstākļiem, kas traucē, vai varētu traucēt Līguma kvalitatīvu izpildi;
5.2.4. nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem līgumiem, kā arī tiesības no Līguma izrietošo maksājumu piedziņu vai visu prasījumu nodot (cedēt) trešajām personām.
5.3. Pircējs Līguma izpildes kontroli veic pats par saviem līdzekļiem, ja nepieciešams, pieaicinot speciālistus un ekspertus.
6. Garantija
6.1. Preču kvalitātei pilnībā jāatbilst Pircēja izvirzītajām minimālajām prasībām un tehniskajiem parametriem, kas detalizēti norādīti tehniskajā specifikācijā.
6.2. Preces garantija jānodrošina atbilstoši tehniskajā specifikācijā noteiktajām prasībām. Garantijas termiņš iestājas no konkrēto Preču pieņemšanas – nodošanas akta parakstīšanas dienas un ir 24 (divdesmit četri) mēneši. 
6.3. Garantijas termiņā Pārdevējs ir atbildīgs par jebkuru Preču defektu, ja vien tas nav radies Pircēja nepareizas Preču ekspluatācijas rezultātā (un Pircējs ticis informēts par pareizu ekspluatāciju). Ja garantijas periodā Precēm tiek konstatēti bojājumi vismaz 2 (divas) reizes, un tie nav radušies Preču nepareizas ekspluatācijas rezultātā, Pircējam ir tiesība pieprasīt no Pārdevēja Preču nomaiņu bezierunu kārtībā uz Pārdevēja rēķina 5 (piecu) darba dienu laikā ar tādām pašām vai ekvivalentām tehniskās specifikācijas prasībām atbilstošām Precēm.
7. Konfidencialitāte un fizisko personu datu aizsardzība
7.1. Visa informācija, ko kāda no Pusēm sniedz otrai Līguma izpildes laikā vai arī tā atklājas pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
7.2. Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas. Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
7.3. Pušu pienākums ir nodrošināt, ka tās amatpersonas, darbinieki, konsultanti un citas atbilstošas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas Pusēm ir noteiktas ar Līgumu.
7.4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktajām personām šajos aktos noteiktos gadījumos, apjomā un kārtībā.
7.5. Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Datus), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
7.6. Apstrādājot Datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
7.7. Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīgs par nodoto Datu pareizību un to, ka tā ir tiesīga nodot Datus otrai Pusei. Puses papildina vai izlabo Datus, izbeidz attiecīgās Puses nodoto Datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līguma noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
7.8. Gadījumā, ja kāda no Pusēm tiek saukts pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
8. Nepārvarama vara
8.1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai Puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība. Neparedzēti apstākļi – Līgumā neparedzēti darbi vai citi objektīvi iemesli, kas nav atkarīgi no Pārdevēja un tiek konstatēti Līguma izpildes gaitā, Pusēm sagatavojot aktu.
8.2. Katra no Pusēm, kuru Līguma ietvaros ietekmē nepārvaramas varas vai neparedzēti apstākļi, nekavējoties par to informē otru Pusi.
8.3. Ja kāda no Pusēm, kuras rīcību ietekmē nepārvarama vara vai neparedzēti apstākļi, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
8.4. Ja nepārvarama vara vai neparedzēti apstākļi ietekmē Līguma izpildi, Puse iesniedz savus priekšlikumus par izmaiņām Līguma izpildes apstākļos. Pircējs 5 (piecu) darba dienu laikā pieņem lēmumu par Pārdevēja priekšlikumiem.
8.5. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
9. Pušu mantiskā atbildība
9.1. Puses, saskaņā ar Civillikumu, ir pilnībā atbildīgas par otrai Pusei vai trešajām personām nodarītiem tiešiem zaudējumiem, kas radušies Līguma, tā pielikumā noteikto pienākumu neizpildes, nepilnīgas izpildes vai normatīvo aktu noteikumu pārkāpumu rezultātā. 
9.2. Līguma saistību neizpildes vai nepienācīgas izpildes gadījumā vainīgā Puse atlīdzina otrai Pusei radītos zaudējumus.
9.3. Ja Puse vispār neizpilda kādu no Līguma vai tā pielikuma izrietošajām saistībām, vainīgā Puse par katru no pārkāpumiem maksā otrai Pusei vienreizēju līgumsodu par katru neizpildes gadījumu EUR 100,00 EUR (simts euro, 00 centi) apmērā. 
9.4. Ja Puse kādu no Līguma izrietošajām saistībām izpilda nepienācīgi vai neizpilda īstā laikā (termiņā), vainīgā Puse par katru no pārkāpumiem maksā otrai Pusei līgumsodu 0,5%  apmērā no laikā neizpildītās saistības summas par katru nokavēto dienu, bet ne vairāk kā 10% no pamatparāda vai galvenās saistības apmēra ja saistība ir izsakāma naudas izteiksmē, vai EUR 100,00 (simts euro, 00 centi) par katru nokavēto dienu, ja saistība nav izsakāma naudas izteiksmē. Līgumsodu apmērs katrai Pusei pavisam kopā nedrīkst pārsniegt 10% (desmit procenti) no Līgumcenas.
9.5. Ja kāda no Pusēm pārkāpj Līguma 7. sadaļā noteiktās konfidenciālas informācijas neizpaušanas saistības, kas ir radījis vai reāli var radīt kaitējumu, vainīgā Puse otrai Pusei maksā vienreizēju līgumsodu par katru pārkāpumu EUR 100,00 (simts euro, 00 centi) apmērā.
9.6. Ja Puse nenodrošina Datu apstrādes nosacījumus, kas atrunāti Līguma 7. nodaļā, Puse pēc otras Puses pieprasījuma maksā līgumsodu 200,00 EUR (divi simti euro, 00 centi) apmērā par katru šādu gadījumu.
9.7. Gadījumā, ja Pusēm, atbilstoši Līguma 9. nodaļas noteikumiem jāmaksā līgumsods, Puses tā apmaksu veic 15 (piecpadsmit) darba dienu laikā pēc pretenzijas un līgumsoda rēķina saņemšanas.
9.8. Laikā, kad Pārdevēja saimnieciskā darbība ir apturēta, Pircējam līgumsods netiek aprēķināts.
9.9. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk.
10. Līguma darbības termiņš, grozījumu izdarīšana un Līguma izbeigšana
10.1. Līgums stājas spēkā tā abpusējas parakstīšanas dienā un ir spēkā 12 (divpadsmit) kalendāros mēnešus vai līdz brīdim, kad kopējā no Līguma izrietošo visu pasūtījumu summa sasniedz Līgumcenu, atkarībā no tā, kurš nosacījums iestāsies pirmais. 
10.2. Līgums var tikt izbeigts pirms termiņa jebkurā brīdī, Pusēm savstarpēji par to rakstveidā vienojoties.
10.3. Pircējs ir tiesīgs, brīdinot Pārdevēju vismaz 1 (vienu) mēnesi iepriekš, vienpusēji izbeigt Līguma, ja ir zudusi nepieciešamība pēc Līguma priekšmeta.
10.4. Pircējs ir tiesīgs vienpusēji izbeigt Līgumu, par to rakstveidā paziņojot Pārdevējam 10 (desmit) darba dienas iepriekš, neatlīdzinot tādējādi radušos izdevumus un/vai zaudējumus, ja: 
10.4.1. Pārdevējs vismaz 2 (divas) reizes nav ievērojis Līgumā noteikto Preču piegādes termiņu; 
10.4.2. Pārdevējs vismaz 2 (divas) reizes piegādājis Līguma prasībām neatbilstošu vai nekvalitatīvu Preci, par ko ir sastādīts akts par konstatētajiem trūkumiem; 
10.4.3. Pārdevējs neizpilda kādu citu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos; 
10.4.4. Pārdevējs atkārtoti nepilda garantijas termiņa saistības;
10.4.5. Pārdevējs Līguma noslēgšanas vai izpildes laikā sniedzis nepatiesas ziņas vai apliecinājumus;
10.4.6. Pārdevējs Līguma noslēgšanas vai izpildes laikā pārkāpis normatīvo aktu prasības attiecībās uz Līguma slēgšanu vai izpildi;
10.4.7. ja tiesā tiek ierosināta Pārdevēja maksātnespējas, vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Pārdevēja likvidācijas procesa uzsākšanu; 
10.4.8. ja Pārdevēja saimnieciskā darbība ir apturēta ilgāk par 2 (divām) nedēļām;
10.4.9. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.5. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja tiek konstatēts, ka Līguma izpildē tika ietvertas Krievijas Federācijas un Baltkrievijas Republikas izcelsmes preces un pakalpojumi.
10.6. Pārdevējs ir tiesīgs vienpusēji izbeigt Līgumu, par to rakstveidā paziņojot Pircējam 10 (desmit) darba dienas iepriekš, neatlīdzinot tādējādi radušos izdevumus un/vai zaudējumus, ja: 
10.6.1. Pircējs vismaz 2 (divas) reizes nav ievērojis Līgumā noteikto maksājumu saistību termiņu un Pārdevējs ir informējis Pircēju par rēķina apmaksas kavējumu, bet Pircējs to nav novērsis Pārdevēja noteiktajā termiņā;
10.6.2. Pircējs neizpilda kādu citu no Līguma saistībām un pēc brīdinājuma saņemšanas turpina to nepildīt vai pieļauj pārkāpuma atkārtošanos.
10.7. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas, gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
10.8. Ja Pārdevējs tiek pakļauts sankcijām un neizpilda Līguma 6.1.12.4. punktā noteiktās saistības, Pircējam pret Pārdevēju ir maksājuma atprasīšanas tiesība par laika periodu no sankciju spēkā stāšanās dienas līdz Līguma izbeigšanas dienai.
10.9. Ja Pircējs izbeidz Līgumu sakarā ar to, ka Pārdevējs nepilda savas saistības atbilstoši Līguma nosacījumiem, Pārdevējam ir pienākums Pircēja noteiktajā termiņā atgriezt Pircēja veikto samaksu (ja tāda ir veikta). Ja Pircējs šādā gadījumā ir jau saņēmis Preces vai vismaz to daļu un vēlas tās atzīt par pieņemamām, ir noformējams atbilstošs pieņemšanas – nodošanas akts un veicama samaksa (vai attiecīgi atgriežama), atbilstoši Preču apjoma vērtībai.
10.10. Jebkādas izmaiņas Līgumā var tikt izdarītas vienīgi pēc Pušu rakstiskas vienošanās, kas ar parakstīšanas dienu kļūst par Līguma neatņemamu sastāvdaļu. Puse, kura iniciē grozījumus Līgumā, iesniedz rakstveidā pamatojošu iesniegumu, pēc kā Puses lemj par izmaiņu pieļaujamību. Ja Puses nevar vienoties, spēkā paliek iepriekšējie Līguma noteikumi. 
10.11. Vienošanās vai Līguma grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem, tajā skaitā grozījumus var veikt, ja attiecināms kāds no turpmāk norādītajiem gadījumiem:
10.11.1. grozījumi var attiekties uz izmaiņām termiņos, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Līguma noslēgšanas, Līguma izpildes laikā un kas Līguma slēgšanas brīdī nepastāvēja vai nebija saprātīgi un precīzi prognozējami. Tādā gadījumā termiņi tiek pagarināti samērīgi faktiskajiem apstākļiem;
10.11.2. ja grozījumi nepieciešami Līguma 1.4. vai 1.5. punktā norādītajā gadījumā. 
11. Citi noteikumi
11.1. Kā atbildīgo un pilnvaroto personu par Līguma izpildi, Preču pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pircēja puses Pircējs nosaka ____________ (Vārds Uzvārds), tālr. ____________, e-pasta adrese: ____________, un no Pārdevēja puses Pārdevējs nosaka ____________ (Vārds Uzvārds), tālr. ____________, e-pasta adrese: ____________, izmaiņu personālsastāvā gadījumā vienpusēji rakstiski informējot otru Pusi.
11.2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē, savukārt, ja tā nosūtīta elektroniski uz Pušu norādītajām elektronisko pastu adresēm, parakstīta ar drošu elektronisko parakstu un satur laika zīmogu, tad uzskatāma par paziņotu 2. (otrajā) dienā pēc nosūtīšanas.
11.3. Ja kādai no Pusēm (t.sk. Pārdevēja apakšuzņēmējam) tiek mainīts juridiskais statuss, amatpersonu paraksta tiesības vai kāds no Līgumā minētajiem Puses rekvizītiem, telefona, faksa numurs, e-pasta adrese, biroja pasta adrese u.c., tad Puse nekavējoties rakstiski paziņo par to otrai Pusei. Ja Puse neizpilda šo noteikumu, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju. Šis noteikums attiecas arī uz Līgumā minētajiem Pušu pārstāvjiem un to rekvizītiem.
11.4. Pārdevējs bez saskaņošanas  ar Pircēju nav tiesīgs veikt Līguma izpildē iesaistīto apakšuzņēmēju nomaiņu un iesaistīt papildu apakšuzņēmējus. Nomaiņa un piesaiste tiek veikta atbilstoši PIL 62. pantam.
11.5. Pārdevējs Līguma izpildē iesaista apakšuzņēmējus, uz kuru iespējām Iepirkumā balstījies, saskaņā ar Līguma izpildē iesaistīto apakšuzņēmēju sarakstu ________________ (norāda pēc nepieciešamības). 
11.6. Gadījumā, ja Līguma izpildes laikā (ja attiecināms) tiek nomainīts apakšuzņēmējs vai tiek iesaistīts jauns apakšuzņēmējs vai arī šādu apakšuzņēmēju apakšuzņēmējs, kuri atbilst PIL 63. panta trešās daļas izpratnē un kuru sniedzamo pakalpojumu vērtība ir vismaz 10 000 euro, izslēgšanas nosacījumu pārbaude tiks veikta atbilstoši PIL 42. panta noteikumiem  uz to datumu, kad Pircējs lemj par atļaujas sniegšanu Pārdevējam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai.  
11.7. Puses strīdus risina savstarpēju sarunu ceļā. Ja šādā veidā 30 (trīsdesmit) kalendāro dienu laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
11.8. Ja rodas strīds par Līguma saistību saturu, Līguma noteikumu interpretācijā Puses piemēro Iepirkuma noteikumus un Pārdevēja iesniegto piedāvājumu.
11.9. [bookmark: _Hlk131088600]Līgums sagatavots latviešu valodā uz __ (_____) lapām, noformēta elektroniskā dokumenta veidā. Pusēm ir pieejams parakstīts Līgums elektroniskā formātā. Līgumam tā noslēgšanas dienā ir šāds pielikumi: (norāda pēc nepieciešamības) pielikums “Tehniskais un finanšu piedāvājums” uz ___ (______) lapām. 
12. Pušu rekvizīti un paraksti
	Pircējs:
Rīgas Stradiņa universitāte
Reģ. Nr. 90000013771
Dzirciema iela 16, Rīga, LV-1007
Banka: AS “Swedbank”
SWIFT kods: HABALV22
Konta Nr. LV02HABA0551000376050
Banka: AS “SEB banka”
SWIFT kods: UNLALV2X
Konta Nr. LV28UNLA0050013752619


Amats
Vārds Uzvārds
(norāda atbilstoši nepieciešamībai)

__________________________
 (paraksts)
	Pārdevējs: 
___ “________________”
Reģ. Nr. ________________
Adrese: _________________
Banka: __ “_______________”
SWIFT kods: ________________
Konta Nr.: ____________________





Amats
Vārds Uzvārds
(norāda atbilstoši nepieciešamībai)

__________________________
(paraksts)



DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

